CELEX: 62009CB0381
Language: sl
Date: 2010-07-07 00:00:00
Title: Zadeva C-381/09: Sklep Sodišča (sedmi senat) z dne 7. julija 2010 (predlog za sprejetje predhodne odločbe Corte suprema di cassazione – Italija) – Gennaro Curia proti Ministero dell’Economia e delle Finanze, Agenzia delle Entrate (Člen 104(3), prvi pododstavek, Poslovnika — Šesta direktiva o DDV — Področje uporabe — Oprostitve plačila DDV — Člen 13(B)(d), točka 1 — Dajanje kreditov in posredovanje v zvezi s krediti ter upravljanje kreditov — Oderuška posojila — Dejavnost, ki je nezakonita glede na nacionalno zakonodajo)

23.10.2010   
            
            
               SL
            
            
               Uradni list Evropske unije
            
            
               C 288/16
            
         
      Sklep Sodišča (sedmi senat) z dne 7. julija 2010 (predlog za sprejetje predhodne odločbe Corte suprema di cassazione – Italija) – Gennaro Curia proti Ministero dell’Economia e delle Finanze, Agenzia delle Entrate
      (Zadeva C-381/09) (1)
      
      (Člen 104(3), prvi pododstavek, Poslovnika - Šesta direktiva o DDV - Področje uporabe - Oprostitve plačila DDV - Člen 13(B)(d), točka 1 - Dajanje kreditov in posredovanje v zvezi s krediti ter upravljanje kreditov - Oderuška posojila - Dejavnost, ki je nezakonita glede na nacionalno zakonodajo)
      (2010/C 288/26)
      Jezik postopka: italijanščina
      
         Predložitveno sodišče
      
      Corte suprema di cassazione
      
         Stranke
      
      
         Tožeča stranka: Gennaro Curia
      
         Toženi stranki: Ministero dell’Economia e delle Finanze, Agenzia delle Entrate
      
         Predmet
      
      Predlog za sprejetje predhodne odločbe – Razlaga člena 13(B)(d), točka 3, Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) (UL L 145, str. 1) – Oprostitve plačila – Dajanje posojil in posredovanje v zvezi s posojili ter upravljanje posojil – Dejavnost oderuškega posojanja denarja, ki je nezakonita glede na nacionalno zakonodajo
      
         Izrek
      
      Dejavnost oderuškega posojanja denarja, ki pomeni kršitev glede na nacionalno kazensko pravo, kljub svoji nezakonitosti spada na področje uporabe Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS). Člen 13(B)(d), točka 3, te direktive je treba razlagati tako, da država članica te dejavnosti ne sme obdavčiti z davkom na dodano vrednost, čeprav je podobna dejavnost posojanja denarja po obrestni meri, ki ni čezmerna, oproščena plačila tega davka.
      
         (1)  UL C 282, 21.11.2009.